./data/phi0474/phi013/phi0474.phi013.perseus-lat2.xml
M. Tullius Cicero
etenim quaero, si quis							pater familias, liberis suis a servo interfectis, uxore occisa, incensa							domo, supplicium de servisnon quam acerbissimum sumpserit, utrum is clemens ac misericors an							inhumanissimus et crudelissimus esse videatur? mihi vero							importunus ac ferreus qui non dolore et cruciatu nocentis suum dolorem cruciatumque lenierit  sic nos in his hominibus qui nos, qui							coniuges, qui liberos nostros trucidare voluerunt, qui singulas unius							cuiusque nostrum domos et hoc universum rei publicae domicilium delere							conati sunt, qui id egerunt ut gentem Allobrogum in vestigiis huius							urbis atque in cinere deflagrati imperi conlocarent, si vehementissimi							fuerimus, misericordes habebimur; sin remissiores esse voluerimus,								summae nobis crudelitatis in patriae civiumque pernicie fama subeunda							est